**Indijos ir regiono ekonominės naujienos**

**2024-08-05 – 2024-09-30**

|  |  |  |
| --- | --- | --- |
| Data | Pateikiamos informacijos apibendrinimas | Informacijos šaltinis |
| 2024-09-30 | Indijos BVP sausio–kovo mėnesiais netikėtai išaugo 7,8 proc., o 2023 finansiniais metais augimas siekė 8,2 proc., tai jau treti metai iš eilės, kai augimas viršija 7 proc. Remiantis Nacionalinės statistikos tarnybos duomenimis, gamybos, statybų ir viešųjų paslaugų skatinamas 7,8 proc. augimo tempas gerokai viršijo ekonomistų prognozes (7,3–7,4 proc.). | <https://indianexpress.com/article/business/gdp-march-quarter-fy24-9364056/>  |
| 2024-09-24 | Indija ir Uzbekistanas pasirašė investicijų sutartį, užtikrinančią investuotojų apsaugą ir nediskriminavimą bei numatančią ginčų sprendimą arbitraže. Indijos investicijos Uzbekistane siekia 61 mln., daugiausia farmacijos, pramogų parkų, automobilių komponentų ir svetingumo srityse. | <https://www.hindustantimes.com/business/india-and-uzbekistan-sign-bilateral-investment-treaty-in-tashkent-101727451387701.html>  |
| 2024-09-24 | Indijos plieno gamintojai ragina vyriausybę apsaugoti jų investicijas nuo grobuoniško plieno importo iš Kinijos. Indijos plieno asociacija (ISA) laiške pabrėžia, kad tokios šalys kaip JAV, Europa, Kanada ir Turkija jau taiko įvairius muitus arba apsaugos priemones kiniškam plienui, o Azijos šalys pradėjo antidempingo tyrimus. | <https://www.thehindubusinessline.com/economy/indian-steelmakers-urge-government-for-protective-measures-against-rising-chinese-imports/article68677963.ece>  |
| 2024-09-23  | Indija per penkias dienas truksiančias 9-ojo raundo derybas dėl ES laisvosios prekybos susitarimo tikėjosi garantijų dėl pramonės susirūpinimo ES aplinkosaugos taisyklėmis, tokiomis kaip CBAM ir EU-DR. ES yra didžiausia Indijos prekybos partnerė, 2023 m. prekybos vertė siekė 124 mlrd. eurų, arba 12,2 proc. Indijos prekybos. | <https://www.thehindubusinessline.com/economy/india-eu-to-hold-week-long-negotiations-for-free-trade-pact/article68671323.ece>  |
| 2024-09-23 | Indijos naftos importas iš Rusijos rugpjūtį sumažėjo 18,3 % iki maždaug 1,7 mln. barelių per dieną, kai kurios perdirbimo įmonės sumažino perdirbimo apimtis. Tuo tarpu Kinija padidino rusiškos naftos pirkimus ir vėl tapo pagrindine Rusijos kliente. Rugpjūtį rusiška nafta sudarė apie 36 % Indijos naftos importo, palyginti su 44 % liepą. Nepaisant to, Rusija išliko didžiausia tiekėja, po jos sekė Irakas ir Saudo Arabija. | <https://www.khaleejtimes.com/business/energy/indias-august-russian-oil-imports-slip-18-from-july-tanker-data-show> |
| 2024-09-20 | Indija pasiūlė taikyti 1,1 mlrd. dolerių vertės atsakomuosius muitus ES prekėms dėl nesutarimų dėl ES apsaugos priemonių plieno gaminiams. Indija informavo PPO, kad dėl šių priemonių 2018–2023 m. patyrė 4,4 mlrd. dolerių prekybos nuostolį, o surinkti muitai sudarytų 1,1 mlrd. dolerių. | <https://indianexpress.com/article/business/economy/india-decides-to-retaliate-against-eus-steel-tariffs-citing-4bn-loss-9579685/>  |
| 2024-09-19 | PPO narės, įskaitant JAV, JK, Japoniją ir Kanadą, teiraujasi Indijos dėl jos eksporto apribojimų ir žemės ūkio subsidijų. Šalys prašo paaiškinimų dėl Indijos draudimo eksportuoti ne basmati ryžius ir kviečius, taip pat svarsto, ar draudimai gali būti pakeisti eksporto muitais. Japonija taip pat išreiškė susirūpinimą dėl subsidijų ūkininkams, o Kanada kelia klausimus dėl maisto tiekimo užtikrinimo. PPO generalinė direktorė Ngozi Okonjo-Iweala pabrėžė, kad Indija, kaip lyderė, turėtų daryti kompromisus ir atsižvelgti į kitų besivystančių šalių interesus. | <https://www.business-standard.com/industry/agriculture/export-bans-to-subsidies-wto-nations-inquire-about-india-s-agri-policies-124091900330_1.html>  |
| 2024-09-19 | Indija ir Rusija pradėjo derybas dėl naujos dvišalės investicijų sutarties, siekdamos skatinti investicijas ir verslo bendradarbiavimą. Virtualios derybos prasidėjo liepos 18-19 d., netrukus po liepos 9 d. Indijos ministro pirmininko Narendros Modžio ir Rusijos prezidento Vladimiro Putino susitikimo Maskvoje. Abi šalys taip pat nustatė tikslą iki 2030 m. pasiekti 100 mlrd. dolerių prekybos apimtį. | <https://indbiz.gov.in/india-and-russia-resume-talks-on-fresh-investment-treaty/>  |
| 2024-09-16 | Indijos Prekybos ministras Piyushas Goyalis pristatė „BHASKAR“ – skaitmeninę platformą, skirtą sujungti startuolius, investuotojus, mentorius ir vyriausybines institucijas. Ši platforma skatina bendradarbiavimą ir remia II ir III pakopos miestų inovatorius, suteikdama jiems prieigą prie žinių ir galimybių. BHASKAR siekia padėti Indijai tapti pasauline inovacijų ir verslumo lydere. | <https://pib.gov.in/PressReleaseIframePage.aspx?PRID=2055427>  |
| 2024-09-08 | Dėl esamos geopolitinės situacijos valstybės bendradarbiauja su Indija, siekdamos paversti ją svarbia puslaidininkių gamybos vieta, teigė Indijos elektronikos ir IT ministerijos sekretorius S. Krishnanas. JAV puslaidininkių gamintojo „Micron“ ir „Tata Electronics“ bandomosios gamyklos jau pradėjo gaminti lustus, o pagrindiniai jų fabrikai Gudžarate pradės gaminti Indijoje pagamintus lustus nuo 2025 m. antrosios pusės. Dėl pandemijos pabrėžtas poreikis diversifikuoti puslaidininkių tiekimą paskatino šalis bendradarbiauti siekiant sustiprinti pasaulinę puslaidininkių tiekimo grandinę. Indija jau pasirašė susitarimus su JAV, EE, JK, Japonija ir Singapūru. Vyriausybė jau patvirtino projektus, kurių investicijų suma siekia apie 165 ml. Eurų (1,5 miln. Rupijų), o neseniai paskelbtas „Adani Group“ ir „Tower Semiconductor“ projektas, numatantis 9,13 mlrd. eurų investicijas naujai gamyklai Maharaštroje, nėra įtrauktas į šią sumą. | <https://economictimes.indiatimes.com/industry/cons-products/electronics/like-minded-nations-collaborating-with-india-to-make-it-a-chip-manufacturing-hub-krishnan/articleshow/113170791.cms?from=mdr>  |
| 2024-09-06 | Indijos, Vidurio Rytų ir Europos ekonominis koridorius (India-Middle East-Europe Economic Corridor, IMEC) svarbi iniciatyva, galinti sustiprinti Indijos jūrų saugumą ir paspartinti prekių judėjimą tarp Europos ir Azijos, teigė Indijos prekybos ministras Piyushas Goyalis Indijos ir Viduržemio jūros verslo konklave. IMEC buvo pradėtas per Indijos pirmininkavimą G20 ir siekia sujungti Indiją, Europą bei Artimuosius Rytus per JAE, Saudo Arabiją, Jordaniją, Izraelį ir ES. Iniciatyva orientuota į mažesnes logistikos sąnaudas, greitesnį susisiekimą ir saugesnį prekių judėjimą, stiprinant bendradarbiavimą. | <https://pib.gov.in/PressReleaseIframePage.aspx?PRID=2052486>  |
| 2024-08-23 | Kadangi šilauogės tampa naujuoju „super vaisiumi“ sveikata besirūpinančių indų, Indijos vyriausybė nurodė, kad iš Lenkijos importuojamos, antioksidantų turtingos šilauogės būtų tiekiamos tik iš sodų, registruotų nacionalinėje augalų apsaugos organizacijoje. Be to, fitosanitariniuose sertifikatuose turi būti patvirtinta, kad jos yra laisvos nuo *Acalitus vaccinii* (šilauoginės žiedpumpurinės erkės) ir *Pseudomonas viridiflava* (minkštųjų augalų audinių puvinį sukeliančios bakterijos).  | <https://www.livemint.com/economy/blueberries-import-measures-india-pest-free-poland-11724411838658.html>  |
| 2024-08-18 | Tarptautinio valiutos fondo pirmosios generalinio direktoriaus pavaduotojos Gitos Gopinath teigimu, Indijai iki 2030 m. reikia sukurti papildomai nuo 60 iki 148 milijonų darbo vietų, atsižvelgiant į gyventojų skaičiaus augimą, taip pat pertvarkyti švietimo sistemą, siekiant pagerinti darbo jėgos įgūdžius. Ji pabrėžė būtinybę įgyvendinti darbo kodeksus, atlikti žemės reformas, gerinti verslo aplinką ir reguliavimo sąlygas bei plėsti mokesčių bazę, siekiant įgyvendinti viziją tapti išsivysčiusia šalimi iki 2047 m. | <https://economictimes.indiatimes.com/news/economy/indicators/india-needs-148-million-more-jobs-by-2030-imfs-gita-gopinath/articleshow/112601374.cms?from=mdr>  |
| 2024-08-21 | Tarpžinybinė komisija patvirtino investicijų pasiūlymus elektronikos gamybos sektoriuje, įskaitant kai kuriuos iš Kinijos bendrovių, nepaisant įtampos pasienyje. Svarbiausi iš jų apima „Luxshare“, „Apple“ tiekėją, bendrą „Bhagwati Products“ (Micromax) ir „Huaqin Technology“ įmonę. Šis žingsnis buvo atliktas reaguojant į pramonės spaudimą diversifikuoti tiekimo grandines.  | <https://ground.news/article/forbidden-no-more-india-begins-oking-chinese-proposals>  |
| 2024-08-14 | Indija ir Rusija svarsto galimybę vykdyti prekybą vietinėmis valiutomis ir mažinti Rusijos netarifines kliūtis, ypač Indijos eksportui, tokiam kaip mėsa ir farmacija, siekdamos sustiprinti dvišalę prekybą, pranešė Indijos prekybos sekretorius Sunil Barthwal, kuris šiuos klausimus aptarė per susitikimus su Rusijos ekonominės plėtros ministru M. Rešetnikovu, pramonės ir prekybos viceministru A. Gruzdevu bei FSVPS vadovu S. Dankvertu. Taip pat buvo diskutuota apie prekybos diversifikavimą už naftos ribų. Rugpjūtį dvišalė prekyba siekė apie 67 mlrd. JAV dolerių, o šalių tikslas – pasiekti 100 mlrd. dolerių iki 2030 m. | <https://money.rediff.com/news/market/india-russia-discuss-rupee-rouble-trade-tariff-barriers-commerce-secretary/14288520240814>  |
| 2024-08-08 | Indijos rezervų banko Pinigų politikos komitetas rugpjūčio 6-8 d. nusprendė palikti palūkanų normą 6,50 proc. IRB taip pat išlaikė 2024-25 m. BVP augimo prognozę – 7,2 % ir VKI infliacijos projekciją – 4,5 %. | <https://www.ncaer.org/wp-content/uploads/2024/08/MER-August-2024.pdf>  |
| 2024-08-05 | Pasaulio besivystančių rinkų fondai vis dažniau skiria didesnę savo investicijų dalį į Indiją, o 2024 m. lėšų srautai į Indiją viršijo topų viršūnę – 6,12 procento (viso valdomo turto), tuo tarpu JAV – 2,77 procento, o Japonija – 2 procentai. Užsienio fondų srautai į Indiją šiais metais sudarė 15,8 mlrd. USD, palyginti su 14,6 mlrd. USD 2023 m. | <https://www.thehindubusinessline.com/economy/india-tops-the-charts-at-em-funds-flow-share-in-cy2024/article68487578.ece>  |

Parengė: Lietuvos Respublikos ambasada Indijoje